У першыя гадзіны і дні той вайны паказалі сваю мужнасць і гераізм воіны-памежнікі, не адступіўшы перад армадай захопнікаў. Тут, на Гродзеншчыне, гераічна загінула каля 19 тысяч памежнікаў з 14 атрадаў. І сёння ім аддаецца даніна памяці не толькі ўзвядзеннем мемарыяла, але і прысваеннем імені Савецкіх памежнікаў адной з вуліц горада над Нёманам. Свае ўнёскі ў з’яўленне гэтага манумента ўнеслі жыхары ардэнаноснага абласнога горада, самі памежнікі і грамадзяне ўсёй Беларусі. Не дзіва, што шмат хто з землякоў і шматлікіх гасцей Гродзеншчыны лічыць гэты ансамбль адной з адметнасцяў краіны. Ва ўрачыстай цырымоніі адкрыцця гродзенскага мемарыяла Прэзідэнт Рэспублікі Беларусь Аляксандр Лукашэнка даў высокую ацэнку помніку савецкім памежнікам. Прэзідэнт падкрэсліў, што мемарыял будзе такім жа святым месцам, як і помнік абаронцам Брэсцкай крэпасці.